CHIGAŴA 9
Kumbi Charu Chazamuja Paradayisu Zukwanji?
Masuzgu ngo nge pacharu chapasi ngalongo kuti Ufumu waku Chiuta wepafupi kuchitapu kanthu. Luka 21:10, 11; 2 Timote 3:1-5
Bayibolo likukambiya limu za vinthu vinandi vo vichitika mazuŵa nganu. Ilu likukamba kuti ŵanthu azamuja akwanja ndalama, ambula kuvwiya apapi, akali ndipuso akwanja vakusangaluska.
Likukamba so kuti kwazamukuŵa vidiririsi, nkhondu, nja ndipuso kwazamuwanda matenda. Vinthu ivi vichitika mazuŵa nganu.
Yesu nayu wangukamba kuti uthenga wamampha wa Ufumu wazamupharazgika pacharu chosi chapasi.—Mateyu 24:14.
Ufumu wenuwu wazamutuzgapu uheni wosi. 2 Petro 3:13
Pambula kuswera yapa, Yehova wabayengi ŵanthu wosi aheni.
Satana pamoza ndi mademoni azamulangika.
Wosi wo avwiya Chiuta azamupona ndi kuzisere m’charu chifya chaurunji, mo mwazamuŵavi kuchita mantha, m’charu cho mwazamukuŵa ŵanthu akugomezgana ndipuso akwanjana.
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn